आइचा कंदीचा
आइचा कंदीचा (मोरक्कन अरबी: عيشة نديشة, रोमनकृत: ayša qəndiša, कुछ कार्यों में कंदिसा के रूप में संदर्भित) उत्तरी मोरक्कन लोककथाओं में एक महिला पौराणिक पात्र है। वह जिन्न सदृश विभिन्न लोककथात्मक पात्रों में से एक है किंतु उसका व्यक्तित्व भिन्न है। उसे आम तौर पर एक खूबसूरत युवती के रूप में-जिसके पैर खुर वाले जानवर सदृश बकरी या ऊँट के होते हैं-के रूप में चित्रित किया जाता है। हालाँकि मोरक्को में आइचा कंदीचा का वर्णन एक क्षेत्र से दूसरे क्षेत्र में भिन्न होता है। आमतौर पर माना जाता है कि वह जलस्रोतों के पास रहती है। जनश्रुति के अनुसार वह अपनी सुंदरता का उपयोग स्थानीय पुरुषों को बहकाने और उन्हें पागल करने या मारने के लिए करती है।